钦定古今图书集成/理学汇编/学行典/第207卷 > 崔永
## 钦定古今图书集成/理学汇编/学行典/第207卷 > 崔永

按《嘉兴府志》：“崔永，字彦龄，七岁丧父。母韩氏改适同
邑桑慎。慎为御史，坐事谪海南，携韩从军。永流落乡
里，既长，思不置，徒步往海南求之，行次琼州，得焉。会
慎没，力请归母，所司以配属无放还例，不遣。永恸哭
走京师，哀请于朝，许之。复赴海南迎母，归舟遭风，永
入水负母，母得活。永竟感寒疾，客死。江西布政使茹”
大素葬祭之，邮致其母归。永往返海南，无停足者四
岁，海南人皆称“崔孝子”云。